**Bestyrelsesmøde 26.oktober 2023 hos Annalisa**

Tilstede: Marianne, Birgitte, Annalisa, Birgit og Karin. Afbud fra Susanne.

Dagsorden :

1. Godkendelse af referat fra den 24. august 2023

2. Økonomi

3. Afholdte og kommende arrangementer/koncerter

 Korlørdag 16. september

 Koncert Dalvangen 6. november

 Julekoncert 18. december

 Koncert med ”Kor der Rykker”

 Koncert i biografen

 Nytårskur 13. januar

 Generalforsamling 12. februar

4. Nyt fra dirigenten

5. Nyt fra GFU

6. Nyt fra Kor72

7. Hjemmeside

8. Årshjulet

9. Diverse

 Gennemgang af Drejebog for arrangementer, Drejebog for modtagelse af nye medlemmer, Festudvalgets

 Opgaver og Ordensregler

 Aktivitetsliste

 Fødselsdagsliste

10. Eventuelt

11. Næste mødedatoer

Ad. 1 Godkendelse af referat fra den 24. august.

Godkendt uden kommentarer.

Ad 2. Økonomi:

Saldo d.d. kr. 54.207,59. Alle har betalt kontingent. Der er ikke kommet tilskud fra Albertslund Kommune endnu.

Ansøgning sendt til Glostrup Kommune vedr. bevilling af de penge, de betaler til dirigentløn i 2024.

 Dirigent- og pianisthonorar til julekoncerten er der budgetteret med. Helle og Mads skal hver have kr. 1500. Det er taksten, når vi ikke får tilskud til arrangementet. Ved tilskud får de kr. 2500,00 hver. Pengene fra Kulturpuljen til hjælp til koncerten med koret fra Hvidovre, kan måske overflyttes til julekoncerten. Vi får besked efter den 31. oktober.

Vi har budgetteret med løn til Mads hele 2024.

Ad 3. Afholdte og kommende koncerter/arrangementer.

Korlørdag: Positive tilbagemeldinger fra kormedlemmerne. Enkelte har ytret at de gerne vil have en overnatning dernede. Vi tager det op til generalforsamlingen og det skal også drøftes med Helle og Mads. Birgit har booket lokalerne i Tune til den 14. september 2024.

Koncert Dalvangen 6. november: Flere tilmeldinger nu. Marianne sender adressen ud til medlemmerne. Vi mødes kl. 18.00. Koncert kl. 19.00. Koncerten deles i to afdelinger med 20 minutters pause imellem.

Julekoncert 18. december: Generalprøve i kirken den 11. Vi skal have sort på med rødt tilbehør til koncerten. Koncert 19.00 til 20.00. Vi mødes til opvarmning kl. 18.00. Birgitte laver en plakat. Bestyrelsen møder evt. lidt før kl. 18.00. Der er stadig kun få sopraner, der har meldt sig til julekoncerten.

Koncert med ”Kor der Rykker”: Ingen respons fra deres dirigent. Nu kan det ikke nås i 2023 og de tildelte penge fra Kulturpuljen skal bruges i 2023. Vi afventer, om vi kan bruge dem til julekoncerten. Marianne beder Birthe give besked til koret.

Nytårskur: Alterne arrangerer og melder detaljer ud til det øvrige kor.

Generalforsamling: Annalise fortsætter ikke som kasserer, og siden Charlotte stoppende har vi manglet et bestyrelsesmedlem så vi drøftede, hvem vi kan spørge. Det skal være helst nogle, der har været i koret i en længere periode og som har indsigt i, hvad der rører sig. Karin kigger på deadlines og hvem der ellers er på valg.

Ad 4. Nyt fra dirigenten.

Intet nyt.

Ad 5: Nyt fra GFU.

Deres sidste referat gennemgået.

Ad 6. Nyt fra Kor72.

Intet nyt, kun en mail som Karin sender videre til medlemmerne.

Ad 7. Hjemmeside.

Birgitte kigger på en ny version. Øvefilerne fylder meget, men kan ikke undværes. Birgitte rydder op i billedfilerne, som også fylder meget.

Ad 8. Årshjulet.

Gennemgås og revideres.

Ad 9. Diverse.

Gennemgang af Drejebog for arrangementer, Drejebog for modtagelse af nye medlemmer, Festudvalgets opgaver og Ordensregler: Karin har nærlæst dokumenterne og reviderer dem efter mødet. Kommentar til modtagelse af nye medlemmer: Vi skal sørge for at finde en kontaktperson til nye medlemmer og kontaktpersonen skal tage sig af det nye medlem de første gange og eks. fortælle om kagelisten, og andre vigtige ting, som de er rart at viden som ny. Det nye medlem skal sidde mellem to gamle medlemmer, når vi øver. Vi skal minde om at, at ved afbud skal man sende en sms eller mail til Marianne, da det er rart at vide hvor mange, der dukker op.

Aktivitetsliste: Karin sender en ny liste ud.

 Fødselsdagsliste: Der er fire runde fødselsdage i 2024, Birgit sørger for blomster/gaver.

Ad 10. Eventuelt

Marianne Tjekker listen med hvornår medlemmerne er startet i koret, med henblik på om der er jubilarer i 2024.

Klaveret: Skal stemmes. Der er afsat penge i budgettet. Marianne tager kontakt til klaverstemmeren.

Den nye sognegård tages i brug i december. Marianne undersøger hvor meget vi kan bruge den.

Ad 11. Næste mødedatoer.

9. januar hos Marianne

13. marts hos Karin

Referent Karin Storm